Цяпер Яўген Пазняк жыве з дзецьмі, на жыццё быццам бы і не наракае, але лічыць яго нецікавым. “Быў маладзейшы, з людзьмі гаварыў, нешта новае даведваўся… Газету цэнтральную выпісваў – “Народная воля”… А цяпер жыццё нецікавае, дрэнна бачу і чую. Вось толькі выйду на лаўцы пасяджу”, — кажа дзед. На маё банальнае пытанне пра сакрэт даўгалецця адказвае, што не піў і не курыў, таму і доўга жыве. “Моладзь наша абы-як жыццё марнуе”, — без асаблівага маралізатарства кажа перад тым, як падказаць, дзе жыве сапраўдная абарыгенка Крашына – 86-гадовая Ірына Швед.